O‘zbekiston va Fransiya temir yo‘l sohasidagi hamkorlikni kengaytiradi

Fransiyaning O‘zbekistondagi elchisi Jak-Anri Els “O‘zbekiston temir yo‘llari” DATYK boshqarmasi raisi Ochilboy Ramatov bilan uchrashuv o‘tkazdi. Bu haqda Fransiya elchixonasi matbuot xizmati xabar bermoqda.

 Foto © O‘zA
Tomonlar temir yo‘l sohasidagi ikki tomonlama hamkorlikni muhokama qildi. Ular Fransiyaning bu boradagi takliflariga bag‘ishlangan seminar o‘tkazishga kelishdi. Tadbir 14—15-noyabr kunlari o‘tkazilib, unda dunyoda tan olingan Alstom, Geismar, Schneider Electric, Systra, Freyssinet, Egis, Fives-Forest Line va Thales kabi kompaniyalar ishtirok etishi ko‘zda tutilgan. Bundan tashqari, seminarda ikkala mamlakatning eng yaxshi mutaxassislari ham qatnashadi.
Uchrashuv so‘ngida tomonlar O‘zbekiston va Fransiyaning temir yo‘l sohasidagi hamkorligini kengaytirish zaruriyati mavjudligini yana bir bor tasdiqladi.